OpenLLM-France/wikimedia huggingface dataset:
# Antígon (metge)

Antígon (en grec antic Ἀντίγονος) va ser un metge i cirurgià militar grec mencionat per Galè, i que per tant havia de viure al segle ii o una mica abans.
Marcellus Empiricus esmenta un metge del mateix nom, probablement la mateixa persona. Llucià de Samosata parla d'un Antígon que deia, entre altres coses, que un dels seus pacients havia tornat a la vida després d'haver estat enterrat durant vint dies.

## Referències

* ↑ [https://quod.lib.umich.edu/m/moa/acl3129.0001.001/204?page=root;rgn=full+text;size=100;view=image;q1=AntigonusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 189-190. ]
# Pivot Stickfigure Animator

Pivot Stickfigure Animator, habitualment anomenat "Pivot", és una aplicació gratuïta per a Windows, que permet als usuaris crear animacions amb figures de pal i guardar-les en format GIF. Les animacions es poden emprar en pàgines web i també es poden convertir en un vídeo utilitzant altres programes, com per exemple Windows Movie Maker. Pivot ofereix una interfície senzilla i fàcil d’utilitzar, amb poques característiques. Utilitza una longitud fixa dels "pals", per garantir la coherència de mida durant l'animació, una cosa que no ha sigut tan senzilla de recrear en altres programes d'animació professionals com Autodesk Maya o Macromedia Flash.
Pivot és molt conegut ja que les animacions que s'hi han creat són vistes a YouTube i altres plataformes d'streaming i xarxes socials. Les animacions inclouen bàsicament vídeos musicals, combat i humor.

## Referències

* ↑ «Pivot: Crear animaciones GIF fácilmente con figuras de palo». VidaBytes, 09-12-2010. [Consulta: 23 octubre 2021].
* ↑ Godse, Atul P.; Godse, Dr Deepali A. Multimedia and Animation (en anglès). Technical Publications, 2020-12-01. ISBN 978-93-332-2335-5.
* ↑ «Stick Figure Tournament Animation - Part 1 (with background music)». [Consulta: 23 octubre 2021].
# Havoc Pennington

Robert Sanford Havoc Pennington (nascut c. 1976) és un enginyer informàtic i empresari. És conegut en la comunitat del programari lliure gràcies al seu treball en HAL, GNOME, Metacity, GConf, i D-BUS.
Es va graduar a la Universitat de Chicago el 1998. Després de graduar-se, va treballar a Red Hat com a enginyer de l'entorn d'escriptori durant 9 anys, acabant el 2008. També va ser un dels principals desenvolupadors de la distribució Debian GNU/Linux, i també va fundar el projecte Freedesktop.org l'any 2000. Va promoure la idea del GNOME Online Desktop el 2007. Durant un temps, va dirigir el desenvolupament del projecte Mugshot de 2006 fins a 2009. A partir de 2008 fins a juny de 2011, va treballar en un producte de consum per a la start-up Litl (maquinari i programari i serveis propietaris). Des de llavors, ha treballat per a Typesafe.

## Publicacions

Havoc Pennington, GTK+ /Gnome Application Development, Sams, ISBN 978-0735700789, 1999.

## Referències

* ↑ «Interview with Havoc Pennington» (en anglès). FreeSoftwareMagazine.com. Arxivat de l'original el 24 de setembre 2015. [Consulta: 29 octubre 2015].
* ↑ «Havoc Pennington Answers» (en anglès). SlashDot.org. [Consulta: 29 octubre 2015].
* ↑ «The Big freedesktop.org Interview» (en anglès). OSNews.com. Arxivat de l'original el 24 de setembre 2015. [Consulta: 29 octubre 2015].
# Atomoclostis

Atomoclostis és un gènere monotípic d'arnes de la família Crambidae. Conté només una espècie, Atomoclostis deltosema, que es troba a Fiji.

## Referències

* ↑ «GlobIZ search». [Consulta: 11 octubre 2011].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Atomoclostis deltosema". The Global Lepidoptera Names Index. Natural History Museum.
# Maksímovka (Primórie)

* Per a altres significats, vegeu «Maksímovka».
Maksímovka (en rus: Максимовка) és un poble del krai de Primórie, a l'Extrem Orient de Rússia, que el 2018 tenia 167 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ Постановление Совета Министров РСФСР № 753 от 29 декабря 1972 г.
# Nikodemus Holler

Nikodemus Holler (Mühlacker, Baden-Württemberg, 4 de maig de 1991) és un ciclista alemany, actualment a l'equip Bike Aid.

## Palmarès

* 2017
** 1r al Tour del Camerun i vencedor d'una etapa
* 2018
** Vencedor de 2 etapes a la Volta a Hongria
* 2020
** 1r al Tour de Tailàndia
** Vencedor d'una etapa al Sibiu Cycling Tour

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Rodolfo Rodríguez

Rodolfo Rodríguez (Montevideo, 20 de gener de 1956) fou un futbolista uruguaià de la dècada de 1980.
Fou 78 cops internacional amb la selecció de l'Uruguai.
Pel que fa a clubs, defensà els colors de Cerro, Nacional, Santos, Sporting Clube de Portugal, Portuguesa i Bahia.

## Referències

* ↑ International statistics at rsssf
* ↑ rsssf: Uruguay record international footballers
* ↑ rsssf: Copa América 1983
* ↑ rsssf: Copa América 1979
* ↑ (castellà) Profile Arxivat 2012-06-02 a Wayback Machine. at Tenfield
* ↑ (portuguès) Sitedalusa.com Sita de Lusa article
# Antígon (politic)

Antígon (en llatí Antigonus, en grec antic Ἀντίγονος) fill d'Alexandre, fou un polític macedoni que va viure al segle ii aC.
El rei Perseu de Macedònia el va enviar com ambaixador a Beòcia l'any 172 aC i va aconseguir que les ciutats de Coronea, Tebes i Haliartos es mantinguessin lleials al Regne de Macedònia, segons diu Polibi.

## Referències

* ↑ Antigonus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 187
# Premi Prešeren

El premi Prešeren (en eslovè: Prešernova nagrada o Velika Prešernova nagrada), és el màxim premi en el camp de la creació artística, i en el passat també científica, a Eslovènia. L'atorga cada any el Prešernov sklad a dos eminents artistes eslovens, amb la condició que la seva obra s'hagi presentat al públic almenys dos anys abans. En general, es pot donar a un artista només una vegada, i també es pot donar a un grup d'artistes. Es fa la vigília del Dia de Prešeren, la festa cultural eslovena celebrada en l'aniversari de la mort de France Prešeren, el poeta nacional eslovè. En els darrers anys, els premis s'han atorgat cada cop més a la trajectòria de tota una vida.

## Referències

* ↑ «Gorenjski glas | GG Plus | Prešernov dan», 24-12-2012. Arxivat de l'original el 2012-12-24. [Consulta: 31 maig 2022].
* 1 2 «Gorenjski glas | GG Plus | Pri Prešernovih nagradah ni naših in vaših», 14-01-2013. Arxivat de l'original el 2013-01-14. [Consulta: 31 maig 2022].
* ↑ «Uradni list - Vsebina Uradnega lista». [Consulta: 31 maig 2022].
* ↑ «Preseren Prizes to Be Presented Tonight». Slovenian Press Agency, 07-02-2009. Arxivat de l'original el 25 March 2012. [Consulta: 6 febrer 2011].
* ↑ Kološa. Vodnik po fondih in zbirkah arhiva republike Slovenije: Fondi in zbirke s področja uprave (en eslovè). Arhiv Republike Slovenije [The Archives of the Republic of Slovenia], 1999, p. 664–665. ISBN 9789616137362.
# Hexàmetre

Un hexàmetre (del llatí hexamětrus, que ve del grec έξάμετρος) a la mètrica grecollatina és un vers format per sis peus dàctils, on cada peu dàctil està format per una síl·laba llarga i dues de breus. L'accent de les síl·labes no és fonamental, el que és fonamental és la successió de síl·labes llargues i breus.
A l'hexàmetre els dàctils poden ser substituïts per dos espondeus. El cinquè dàctil té tendència a no ser substituït per un espondeu. La llarga inicial del dàctil mai pot ser substituïda. L'hexàmetre dactílic té cesures, que fraccionen el vers després de la llarga (masculina), o de la primera breu (femenina). Segons la seva posició són heftemímeres (en el setè semipeu), pentemímeres (cesura després del cinquè semipeu), triemímeres (al tercer semipeu); també hi ha la dièresi bucòlica: cesura després del quart peu, no a l'interior com a les esmentades abans.
# Bacteri grampositiu

Els bacteris grampositius són aquells bacteris que retenen el cristall violeta durant el procés de tinció Gram, de manera que s'observen de color blau o violeta al microscopi òptic, a diferència dels bacteris gramnegatius, que apareixen de color rosa. Aquesta classificació (molt estesa i àmpliament utilitzada) entre bacteris grampositius i gramnegatius es basa principalment en les diferències estructurals de la paret bacteriana.

## Característiques

Els bacteris grampositius tenen una paret bacteriana gruixuda (de 10 a 80 nm) i formada per àcids teicoics, per àcids lipoteïcoics i per diverses capes de peptidoglicà, que dona forma i rigidesa a la cèl·lula.

## Principals gèneres de bacteris grampositius

Dins del grup dels bacteris grampositius cal destacar diversos gèneres, com els cocs Staphylococcus, Streptococcus; els bacils formadors d'endòspores Bacillus i Clostridium; els bacils no formadors d'endòspores Listeria, Erysipelothrix, Corynebacterium i Propionibacterium; i Mycobacerium, agent causant de la tuberculosi i la lepra.

## Referències

* Madigan M. T. et al. Brock, Biologia de los microorganismos 8ª Edición Revisada, Ed. Prentice Hall.
# Lluís Cabrera i Sánchez

Lluís Cabrera i Sánchez (Arbuniel (Jaén), 1954) és un músic i escriptor resident a Barcelona des de 1964.

## Biografia

A principis dels 70 dona impuls a la Peña Flamenca Enrique Morente del Barri de Sant Andreu de Barcelona. I a partir d'aquí, ja no pararà d'involucrar-se en moviments socials, des de l'enderrocament de la planta asfàltica (actualment Ateneu Popular de Nou Barris) del barri de Trinitat Nova fins a l'edició i distribució de El libro rojo del cole.
L'any 1979 fundà el Taller de Músics, que ha modificat substancialment l'activitat jazzística i flamenca a la península Ibèrica.
En el 2005 va enregistrar el CD Home das Buba (Taller de Músics) una inclassificable i densa variant de spoken word. També publica Els altres andalusos (L'Esfera dels llibres, 2005), una crítica de l'actitud que defensa l'Espanya uniformada, la que no vol entendre a Catalunya, però també és una crítica de la Catalunya estancada en el tòpic de l'immigrant dels anys 60.
L'any 2007 impulsa i participa d'una nova plataforma, eXgae, per tal d'oposar-se a les polítiques culturals i econòmiques promogudes per la societat d'autors i editors SGAE. A mitjans de 2008 participa en l'elaboració d'un treball de recerca que, l'any 2009 i sota et títol Fabricar l'immigrant (Pagès, 2009), es convertirà en el segon llibre de l'associació altres andalusos. L'any 2010 publica en solitari un assaig sobre les contradiccions de les identitats a Catalunya: Catalunya serà impura o no serà (Pòrtic, 2010).

## Premis

* Guanyador dels premis ARC 2015 a "PREMI A LA TRAJECTÒRIA PROFESSIONAL"

## Referències

* ↑ «Directori d'autors locals del districte de Sant Andreu». Web. Biblioteca Pública Ignasi Iglésias, 2013. [Consulta: 30 maig 2013].
* ↑ «Edició 2015». Arxivat de l'original el 2017-10-14. [Consulta: 19 març 2016].
# 1192

El 1192 (MCXCII) fou un any de traspàs començat en dimecres del calendari julià.

## Esdeveniments

* El braç popular participa en l'Assemblea de Pau i Treva.

## Naixements

* 17 de setembre - Japó: Minamoto no Sanetomo, vuitè shogun
# Antígon III Dosó

Antígon Dosó (en grec antic Ἀντίγονος Δώσων) fou rei de Macedònia. El seu malnom venia perquè sempre deia que donaria alguna cosa (δώσω), però mai la donava. Era fill d'Olímpies de Larissa i Demetri de Cirene, net de Demetri Poliorcetes, i nebot d'Antígon Gònates.
Quan va morir Demetri II de Macedònia (229 aC) va ser designat guardià i tutor de Filip, el fill del rei mort, (futur Filip V de Macedònia) i per això, de vegades se li va donar el sobrenom de Ἐπίτροπος ("Epitropos", administrador, governador). Es va casar amb la viuda de Demetri II, Ftia de l'Epir (neta de Pirros de l'Epir i filla d'Alexandre II de l'Epir) i es va proclamar rei.
A la primera part del seu regnat va estar en guerra contra els bàrbars de les fronteres, però després va participar en els afers de Grècia. Va donar suport a Aratos al front de la Lliga Aquea, contra Cleòmenes III rei d'Esparta i contra la Lliga Etòlia. Va obtenir la victòria i va conquerir Esparta però la invasió de Macedònia pels il·liris el va obligar a retirar-se. Va anar contra els il·liris el 220 aC i els va derrotar, i va morir poc després.
Polibi parla molt bé dels nou anys del seu regnat i alaba la seva prudència i moderació. Filip V de Macedònia va heretar la corona.

## Referències

* ↑ Antigonus Doson a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 188-189
# Anualitat

Una anualitat (en anglès: annuity) és una successió de fluxos de caixa que es realitzen en un període finit de temps. La denominació anualitat no implica que els fluxos de caixa es facin efectius anualment -un cop a l'any-, sinó que aquests es realitzen a intervals regulars de temps, ja siguin anuals, semestrals, trimestrals o mensuals. Si els fluxos de caixa es destinen a formar un capital, s'anomenen imposicions, mentre que si es destinen a cancel·lar un deute s'anomenen amortizacions. Les anualitats són un habituals en la vida diària: pagaments a termini, pagament d'hipoteques, plans de pensiones, etc. Tot i així habitualment el terme anualitat fa referència a una anualitat d'inversió a interès compost, és a dir, amb capitalització dels interessos meritats.

## Fórmula: anualitat ordinària

Una anualitat ordinària és aquella en la que els pagaments es realitzen al final del període de meritació, ja segui al final de cada any, al final de cada semestres, al final de cada mes, etc. El valor d'una anualitat ordinària es calcula per mitjà de la següent fórmula:
    $r$ = el tipus d'interès anual nominal
    $t$ = temps (expressat en anys)
    $n$ = períodes de meritació i capitalització (en 1 any)
    $VF$ = the future value of an annuity
    $VA$ = the principal (or present value)
    $R$ = renda (el pagament periòdic de l'anualitat)
Note:
    $i={\frac {r}{n}}$
    $n=t\cdot m$
    $S\,=\,R\left[{\frac {\left(1+{\frac {r}{n}}\right)^{nt}-1}{\frac {r}{n}}}\right]$
    $P\,=\,R\left[{\frac {1-\left(1+{\frac {r}{n}}\right)^{-nt}}{\frac {r}{n}}}\right]$

## Referències

* ↑ Finite Mathematics, Eighth Edition, by Margaret L. Lial, Raymond N. Greenwell, and Nathan P. Ritchey. Published by Addison Wesley. ISBN 032122826X
# Premi Princesa d'Astúries de la Concòrdia

El Premi Príncep d'Astúries de la Concòrdia serà concedit a aquella persona o persones, o institució la tasca de la qual hagi contribuït de forma exemplar i rellevant a l'enteniment i a la convivència en pau entre els homes, a la lluita contra la injustícia, la pobresa, la malaltia, la ignorància o a la defensa de la llibertat, o que hagi obert nous horitzons al coneixement o s'hagi destacat, també de manera extraordinària, en la conservació i protecció del patrimoni de la Humanitat.

## Llista de guardonats

* 2020 Els treballadors sanitaris a primera línia contra COVID-19
* 2019 Gdansk
* 2018 Sylvia Earle
* 2017 Unió Europea
* 2016 Aldees Infantils SOS
* 2015 Orde Hospitalari de Sant Joan de Déu
* 2014 Caddy Adzuba
* 2013 ONCE
* 2012 Federació espanyola del Banc d'Aliments
* 2011 Herois de Fukushima
* 2010 Mans Unides
* 2009 La ciutat de Berlín
* 2008 Ingrid Betancourt
* 2007 Yad Vashem, Museu de l'Holocaust de Jerusalem
* 2006 UNICEF
* 2005 Filles de la Caritat de Sant Vicenç de Paül
* 2004 El Camino de Santiago
* 2003 Joanne Kathleen Rowling
* 2002 Daniel Barenboim i Edward Said
* 2001 Xarxa Mundial de Reserves de la Biosfera
* 2000 Real Academia Española i Asociación de Academias de la Lengua Española
* 1999 Càritas espanyola
* 1998 Nicolás Castellanos, Vicenç Ferrer, Joaquín Sanz Gadea i Muhammad Yunus
* 1997 Yehudi Menuhin i Mstislav Rostropóvitx
* 1996 Adolfo Suárez
* 1995 Hussein I de Jordània
* 1994 Mensajeros de la Paz, Movimento Nacional de Meninos e Meninas de Rua i Save the Children
* 1993 Coordinadora Gesto por la Paz d'Euskal Herria
* 1992 Fundació Americana per la Investigació sobre la Sida (amfAR)
* 1991 Metges Sense Fronteres i Medicus Mundi
* 1990 Comunitats Sefardites
* 1989 Stephen Hawking
* 1988 Unió Internacional per la Conservació de la Natura i Fons Mundial per la Natura
* 1987 Villa El Salvador
* 1986 Vicaría de la Solidaridad de Xile

## Referències

* ↑ «Unión Europea Premio Princesa de Asturias de la Concordia 2017» (en castellà). www.www.fpa.es, 21-06-2017.
* ↑ «Aldees Infantils SOS, Premi Príncep d'Astúries de la Concòrdia 2016». www.www.ccma.cat, 28-09-2016.
* ↑ «Orden Hospitalaria de San Juan de Dios, Premio Princisa de Asturias de la Concordia 2015» (en castellà). www.fpa.es, 02-09-2015.
* ↑ «L'Orde de San Juan de Dios, premi Princesa d'Astúries de la Concòrdia». www.www.ccma.cat, 02-09-2015.
* ↑ «Caddy Adzuba, Premio Príncipe de Asturias de la Concordia 2014» (en castellà). www.fpa.es, 04-09-2014.
* ↑ «La ONCE, premio Príncipe de Asturias de la Concordia» (en castellà). El Mundo, 04-09-2013.

## Enllaços externs

* (castellà) Fundació Príncep d'Astúries - Premi de la Concòrdia Arxivat 2010-09-23 a Wayback Machine.
# Horst Matthai Quelle

Horst Matthai Quelle (Hannover, Alemanya, 30 de gener de 1912 - Tijuana, Mèxic, 27 de desembre de 1999) va ser un filòsof alemany en castellà.

## Biografia

Nasqué a la ciutat de Hannover el 30 de gener de 1912.
En la dècada de 1930, davant la crisi econòmica alemanya i l'ascens del nazisme i el feixisme en Europa, s'instal·la en Mèxic, començant a estudiar Filosofia i Psicologia en la Universitat Nacional Autònoma de Mèxic, on compartirà classes amb l'escriptor Carlos Monsiváis i els filòsofs Leopoldo Zea i Emilio Uranga.
En la UNAM va aprovar el doctorat en filosofia. Va fer estudis de sànscrit en el Col·legi de Mèxic, ostentant el grau de magisteri en educació atorgat per la Brigham Young University. En els vuitanta s'instal·la en la ciutat de Tijuana.
Va impartir classes de filosofia en la UNAM, en el Cetys de Tijuana, en la Universitat Iberoamericana, planter Nord-oest (Tijuana) i des de 1986 en la Universitat Autònoma de Baixa Califòrnia.
Influït per Edmund Hegel, Max Stirner, Friedrich Wilhelm Nietzsche i l'opologeta del nazisme Martin Heidegger part de les seves idees aborden aspectes del solipsisme i l'anarquisme. El seu pensament busca ser una fonamentació hermenèutica d'una "tornada a la metafísica", basada en la retraducció i reinterpretació dels presocràtics i Hegel, a qui estaria dedicat un dels volums de la seva sèrie "Pensar i Ésser", de la qual va arribar a acabar quatre volums, als quals planejava agregar "Els infinits mons d'Anaxàgores", "Els atomistes d'Abdera" i un seu estudi al voltant de Hegel.
Mor a Tijuana, Mèxic el 27 de desembre de 1999.

## Obres
### Llibres

* "Pensar y ser I. Ensayo de una fenomenología metafísica", ("Pensar i esser I. Assaig d'una fenomenologia metafísica", 1996)
* "Pensar y ser II. La Escuela de Mileto", ("Pensar i esser II. L'Escola de Milet", 1995)
* "Pensar y ser III. Heráclito, el obscuro", ("Pensar i esser III. Heràclit, l'obscur", 1997)
* "Pensar y ser IV. La teoría parmenídea del pensar", ("Pensar i esser IV. La teoria parmenidea del pensar", 1990)
* "Textos filosóficos (1989-1999)", ("Textos filosòfics (1989-1999)", 2003)

### Articles

* Organización interempresarial y empleo, article en Paradigmas, de la UABC, n. 10 (1995)
* El humanismo como problema humano, article en Semillero, de la UABC, n. 31 (2000)

## Referències

* ↑ Lee Vera, Felipe «Hermenéutica radical: el magisterio de Horst Matthai en Tijuana». Meyibo. Revista de Investigaciones Históricas, Any 5, Núm. 10, 2015, pàg. 111-122 [Consulta: 25 novembre 2016].
# Banten

Banten és una província d'Indonèsia, situada a l'extrem occidental de l'illa de Java. Banten té una àrea de 9.662 km² i una població de quasi 12 milions d'habitants (2014). El seu nom deriva del de l'antiga ciutat Bantam. La seva capital és Serang.

## Referències

* ↑ Indonesia's Population: Ethnicity and Religion in a Changing Political Landscape. Institute of Southeast Asian Studies, 2003.
# Nicolas Vereecken

Nicolas Vereecken (Beveren, 21 de febrer de 1990) és un ciclista belga que competeix professionalment des del 2013. Actualment milita a l'equip Roubaix Lille Métropole.

## Palmarès

* 2008
** 1r a la Sint-Martinusprijs Kontich
* 2010
** 1r al Memorial Danny Jonckheere
* 2013
** 1r a la Topcompétition
** 1r a la Stadsprijs Geraardsbergen
* 2015
** 1r a la Topcompétition
** Vencedor d'una etapa al Tour de Normandia
* 2016
** Vencedor d'una etapa al Circuit de les Ardenes

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Ratpenat d'esquena nua de Nova Bretanya

El ratpenat d'esquena nua de Nova Bretanya (Dobsonia praedatrix) és una espècie de ratpenat endèmica de Papua Nova Guinea.

## Referències

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.

## Enllaços externs

* Fordham et al. (2006). Dobsonia praedatrix. Llista Vermella de la UICN, Unió Internacional per a la Conservació de la Natura, 2006. Consultat el 25-12-2007 (en anglès). (anglès)
* Distribució mundial d'aquesta espècie. (anglès)
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Planta psicoactiva

Una planta psicoactiva és qualsevol planta que afecta les funcions del sistema nerviós central (el cervell i/o la medul·la espinal). Els principis actius que contenen aquestes plantes tenen capacitat per inhibir el dolor, modificar l'estat anímic o alterar les percepcions sensorials. Segons el seu efecte, aquest gran grup es pot subdividir en plantes estimulants, al·lucinògenes, psicodèliques, enterògenes, narcòtiques i nootròpiques, entre d'altres.
Aquest és un llistat de les més utilitzades:
| Acorus calamus Anamirta cocculus Areca cathechu Argemona mexicana Argyreia nervosa Arthemisia absinthum Atropa belladonna Banisteria caapi Calea zacatechichi Calia secundiflora Calliandra anomala Camellia chinensis Cannabis sativa Catha edulis Catharantus roseus Coffea arabica Cola acuminata Coriaria myrtifolia Corynanthe yohimbe Coryphanta macromeris Cytisus scoparius Datura stramonium Ephedra sinica Erythrina sp. Erythroxylon catuaba Erythroxylon coca Eschscholtzia californica Foeniculum vulgare Heimia salicifolia Humulus lupulus Hydrangea paniculata Hyoscyamus niger Ilex paraguayensis Ilex vomitoria Iochroma sp. Ipomea tricolor Juniperus macropoda Kaempferia galanga | Lactuca virosa Lagochilus inebrians Leonotis leonurus Leonurus sibiricus Lobelia inflata Lophophora williamsii Mandragorum officinarum Meremia tuberosa Mirabilis multiflora Myristica fragrans Nepeta cataria Nicotiana glauca Nicotiana rustica Nicotiana tabacum Papaver somniferum Passiflora incarnata Paullinia cupana Peganum harmala Petroselinum crispum Piper betle Piper methysticum Piptadenia peregrina Polygala sibirica Psilocybe mexicana Rauwolfia serpentina Salvia divinorum Sassafras officinale Sophora secundiflora Strychnos nux vomica Theobroma cacao Trichocereus pachanoi Turbina corymbosa Turnera diffusa Vaccinium uliginosum Valeriana officinalis Virola carophylla Voacanga africana Withania somnifera |

## Vegeu també

* Llista de plantes medicinals